“ชัยยศ” ชู GFPT เด่นสุด รับญี่ปุ่นไก่ขาดตลาด “ไข้หวัดนก” ระบาดหนัก
“ชัยยศ” ชู GFPT เด่นสุด อานิสงส์ “ไข้หวัดนก” ในญี่ปุ่นระบาดหนักทำให้ต้องฆ่าไปแล้วกว่า 10 ล้านตัว ทำให้ญี่ปุ่นไก่ขาดตลาด จึงเชื่อว่าบริษัทไก่ไทยจะได้ประโยชน์
“ชัยยศ” ชู GFPT เด่นสุด อานิสงส์ “ไข้หวัดนก” ในญี่ปุ่นระบาดหนักทำให้ต้องฆ่าไปแล้วกว่า 10 ล้านตัว ทำให้ญี่ปุ่นไก่ขาดตลาด จึงเชื่อว่าบริษัทไก่ไทยจะได้ประโยชน์
11 ม.ค. 2566

ผู้สื่อข่าวรายงานว่า จากกระแสวิตกกังวลสถานการณ์ “ไข้หวัดนก” ในประเทศญี่ปุ่น หลังจากกระทรวงเกษตร ป่าไม้ และประมงของญี่ปุ่น เปิดเผยว่ามีการกำจัดสัตว์ปีกในฟาร์มปศุสัตว์ระหว่างฤดูกาลไข้หวัดนกนี้เกือบ 10 ล้านตัวแล้ว ถือเป็นตัวเลขสูงเป็นประวัติการณ์ท่ามกลางการระบาดของโรคไข้หวัดนกทั่วประเทศ
ทั้งนี้ ญี่ปุ่นยืนยันพบการระบาดของไข้หวัดนกครั้งแรกของฤดูกาลเมื่อเดือนตุลาคม 2565 ที่ฟาร์มสัตว์ปีกในจังหวัดโอกายามะ ทางภาคตะวันตก โดยกระทรวงเกษตรย้ำว่าผู้บริโภคไม่สามารถติดเชื้อไวรัสจากการรับประทานเนื้อหรือไข่จากไก่ที่ติดเชื้อได้ภายใต้สถานการณ์การระบาดในปัจจุบันของประเทศ
โดยจากประเด็นไข้หวัดนกในประเทสญี่ปุ่นระบาดหนักทาง นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (11 ม.ค. 66) มองว่าบริษัท จีเอฟพีที จำกัด (มหาชน) หรือ GFPT คาดการณ์ว่าจะได้รับอานิสงส์ ที่มีการกำจัดไก่กว่า 10 ล้านตัว เนื่องจากมีการแพร่ระบาดของไข้หวัดนก
ทั้งนี้ประเทศไทยมีการส่งออกไปยังประเทศญี่ปุ่น 40-50% จึงมองว่า GFPT อาจได้รับประโยชน์จากเหตุการณ์ดังกล่าว โดยให้ราคาพื้นฐานไว้ที่ 14.20 บาท